CELEX: 32018B2073
Language: bg
Date: 2018-10-24 00:00:00
Title: Решение (ЕС) 2018/2073 на Европейския парламент от 24 октомври 2018 година относно освобождаването от отговорност във връзка с изпълнението на бюджета на Европейската служба за подкрепа в областта на убежището за финансовата 2016 година

28.12.2018   
            
            
               BG
            
            
               Официален вестник на Европейския съюз
            
            
               L 331/213
            
         
      РЕШЕНИЕ (ЕС) 2018/2073 НА ЕВРОПЕЙСКИЯ ПАРЛАМЕНТ
      от 24 октомври 2018 година
      относно освобождаването от отговорност във връзка с изпълнението на бюджета на Европейската служба за подкрепа в областта на убежището за финансовата 2016 година
      ЕВРОПЕЙСКИЯТ ПАРЛАМЕНТ,
      
                  —
               
               
                  като взе предвид окончателните годишни отчети на Европейската служба за подкрепа в областта на убежището за финансовата 2016 година,
               
            
                  —
               
               
                  като взе предвид доклада на Сметната палата относно годишните отчети на Европейската служба за подкрепа в областта на убежището за финансовата 2016 година, придружен от отговорите на Службата (1),
               
            
                  —
               
               
                  като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2016 година в съответствие с член 287 от Договора за функционирането на Европейския съюз,
               
            
                  —
               
               
                  като взе предвид препоръката на Съвета от 20 февруари 2018 г. относно освобождаването от отговорност на Службата във връзка с изпълнението на бюджета за финансовата 2016 година (05941/2018 – C8-0087/2018),
               
            
                  —
               
               
                  като взе предвид своето решение от 18 април 2018 г. (3) за отсрочване на решението за освобождаване от отговорност за финансовата 2016 година, както и отговора на изпълнителния директор на Европейската служба за подкрепа в областта на убежището,
               
            
                  —
               
               
                  като взе предвид действията, предприети от Генералната дирекция „Миграция и вътрешни работи“ на Комисията и управителния съвет на Европейската служба за подкрепа в областта на убежището след решението на Парламента от 18 април 2018 г. за отсрочване на освобождаването от отговорност във връзка с изпълнението на бюджета, което доведе до оставката на г-н Жозе Карейра от поста изпълнителен директор на Европейската служба за подкрепа в областта на убежището на 6 юни 2018 г.,
               
            
                  —
               
               
                  като взе предвид изслушването на 3 септември 2018 г. и представените корективни мерки, вече предприети от новия временно изпълняващ длъжността изпълнителен директор на Европейската служба за подкрепа в областта на убежището след назначаването му през юни 2018 г.,
               
            
                  —
               
               
                  като взе предвид член 319 от Договора за функционирането на Европейския съюз,
               
            
                  —
               
               
                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (4), и по-специално член 208 от него,
               
            
                  —
               
               
                  като взе предвид Регламент (ЕС) № 439/2010 на Европейския парламент и на Съвета от 19 май 2010 г. за създаване на Европейска служба за подкрепа в областта на убежището (5), и по-специално член 36 от него,
               
            
                  —
               
               
                  като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,
               
            
                  —
               
               
                  като взе предвид член 94 и приложение IV към своя Правилник за дейността,
               
            
                  —
               
               
                  като взе предвид втория доклад на комисията по бюджетен контрол (A8-0299/2018),
               
            
         1.   
         
            не освобождава от отговорност изпълнителения директор на Европейската служба за подкрепа в областта на убежището във връзка с изпълнението на бюджета на Службата за финансовата 2016 година;
         
      
      
         2.   
         
            представя своите забележки в резолюцията по-долу;
         
      
      
         3.   
         
            възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската служба за подкрепа в областта на убежището, на Съвета, Комисията и Сметната палата и да осигури публикуването им в Официален вестник на Европейския съюз (серия L).
         
      
      
         
            
               Председател
            
            Antonio TAJANI
         
         
            
               Генерален секретар
            
            Klaus WELLE
         
      
      
         (1)  ОВ C 417, 6.12.2017 г., стр. 79.
      
         (2)  Вж. бележка под линия 1.
      
         (3)  ОВ L 248, 3.10.2018 г., стр. 195.
      
         (4)  ОВ L 298, 26.10.2012 г., стр. 1.
      
         (5)  ОВ L 132, 29.5.2010 г., стр. 11.
      
         (6)  ОВ L 328, 7.12.2013 г., стр. 42.